
DR.30.10.2017                                                        45                   

 
menunjukkan bahawa bonding time antara ibu dan anak selama enam bulan itu amat 
bermakna sekali. 

Ramai ibu-ibu yang rasa begitu khuatir meninggalkan anak mereka selepas pantang 
kalau hanya selepas berumur 40 hari ataupun enam minggu ataupun 60 hari pun mereka 
sudah rasa susah hati nak meninggalkan anak dan ramai yang berhenti kerja. Ada kajian 
yang menunjukkan demikian dan juga penyusuan sepenuhnya sebaik-baiknya dilakukan 
sepanjang enam bulan. 

Apa pandangan Yang Berhormat Permatang Pauh, adakah ini merupakan satu 
pelaburan, investment for the future of this country dan ia nya merupakan satu investment 
yang benar-benar patut kita berikan. Terima kasih. 

Datuk Seri Dr. Wan Azizah binti Wan Ismail [Permatang Pauh]: Terima kasih 
Yang Berhormat Kuantan, memang saya setuju sangat kerana kita membuat research ya, 
kaji selidik tentang perkara ini. 

Mengenai cadangan Yang Amat Berhormat Pekan, 30 peratus wanita dalam 
keahlian lembaga-lembaga syarikat GLC  dan GLIC juga. Saya dengar syor ini sudah lama 
dan kita menunggu-nunggulah kekosongan itu mesti diisikan.  

Akhir kalam Tuan Yang di-Pertua, yang paling utama yang menurut prioriti atau 
aulawiyat nya ya Allah, yang selayaknya ditekankan di dalam setiap ucapan bajet adalah 
usaha untuk membanteras rasuah dan memerangi ketirisan. Tidak ada siapa sebelah sana 
ya hendak dengar. Ini adalah penting ini untuk kerajaan dengar. 

Saya harap ini akan disampaikan kepada  mereka yang tidak ada. Langkah ini dapat 
menyelamatkan berbilion-bilion dana negara dan wang rakyat. Kita mesti menitikberatkan 
laporan Auditor General yang tidak jemu-jemu membentangkan laporan supaya menjadi 
peringatan dan tindakan semua kita untuk menyelamatkan negara kita. 

Marilah kita menginsafi firman Allah SWT dalam surah Al-Isra’ ayat 27, mafhumnya, 
“Sesungguhnya orang-orang yang boros itu adalah saudara-saudara syaitan”. [Membaca 
sepotong ayat Al-Quran]. Saudara-saudara, sedang syaitan itu pula adalah makhluk yang 
sangat kufur kepada Tuhannya. Wang rakyat yang diselamatkan ini dapat dimanfaatkan 
untuk membiayai dasar-dasar demi membangunkan negara. 

Kita mahu sebuah kerajaan yang bertanggungjawab, telus, mengamalkan urus 
tadbir yang baik, peduli dan peka akan permasalahan rakyat. 

Tuan Chua Tian Chang @ Tian Chua [Batu]: Yang Berhormat Permatang Pauh. 
Sikit saja. 

Datuk Seri Dr. Wan Azizah binti Wan Ismail [Permatang Pauh]: Silakan Yang 
Berhormat Batu. 

Tuan Chua Tian Chang @ Tian Chua [Batu]: Saya ingin mendapat pembayangan 
Yang Berhormat Permatang Pauh yang lebih khusus sekali ialah kes-kes yang telah diambil 
oleh Mahkamah Antarabangsa yang seperti syarikat 1MDB dan juga Scorpene di mana 
Perancis telah indict Razak Baginda mengikut undang-undang kita, SPRM patut juga siasat 
jika ada kes-kes begitu. Ini membazirkan, melibatkan wang ringgit yang berbilion-bilion. Apa 
pandangan Yang Berhormat Permatang Pauh ke atas kes-kes yang tidak ditangani. 

Datuk Seri Dr. Wan Azizah binti Wan Ismail [Permatang Pauh]: Terima kasih 
Yang Berhormat Batu. Tuan Yang di-Pertua, memang betul. Saya mendapat surat jawapan 
daripada Bank Negara Malaysia bahawa pihak orang 1MDB telah dikenakan denda kompaun 
RM115.8 juta. Bukan 115 ringgit lapan kupang, RM115.8 juta.  

Jadi kalaulah kita hendak kan sekarang, walaupun saya melihat tadi bahawa Menteri 
telah menyatakan kes ini Attorney General akan buka sekali lagi tetapi mestilah dengan terus 
terang dan ketelusan dan niat untuk memperbaiki keadaan bukan untuk melindungi sesiapa 
pun dalam negara kita ini. Walaupun jawatan yang paling tertinggi. 

Tuan Yang di-Pertua, Yang Amat Berhormat Pekan begitu megah mengangkat 
Gagasan TN50 sedangkan kita ini masih ramai rakyat yang sengsara dengan kos sara hidup 
yang meningkat, gaji yang tidak setimpal dan kadar pengangguran yang semakin parah. 
Transformasi Nasional, transformasi hanyalah angan-angan jika perkara asas dalam 
pembinaan negara tidak diutamakan. 



menunjukkan bahawa bonding time antara ibu dan anak selama enam bulan itu amat bermakna sekali. Ramai ibu-ibu yang rasa begitu khuatir meninggalkan anak mereka selepas pantang kalau hanya selepas berumur 40 hari ataupun enam minggu ataupun 60 hari pun mereka sudah rasa susah hati nak meninggalkan anak dan ramai yang berhenti kerja. Ada kajian yang menunjukkan demikian dan juga penyusuan sepenuhnya sebaik-baiknya dilakukan sepanjang enam bulan. Apa pandangan Yang Berhormat Permatang Pauh, adakah ini merupakan satu pelaburan, investment for the future of this country dan ia nya merupakan satu investment yang benar-benar patut kita berikan. Terima kasih. Datuk Seri Dr. Wan Azizah binti Wan Ismail [Permatang Pauh]: Terima kasih Yang Berhormat Kuantan, memang saya setuju sangat kerana kita membuat research ya, kaji selidik tentang perkara ini. Mengenai cadangan Yang Amat Berhormat Pekan, 30 peratus wanita dalam keahlian lembaga-lembaga syarikat GLC dan GLIC juga. Saya dengar syor ini sudah lama dan kita menunggu-nunggulah kekosongan itu mesti diisikan. Akhir kalam Tuan Yang di-Pertua, yang paling utama yang menurut prioriti atau aulawiyat nya ya Allah, yang selayaknya ditekankan di dalam setiap ucapan bajet adalah usaha untuk membanteras rasuah dan memerangi ketirisan. Tidak ada siapa sebelah sana ya hendak dengar. Ini adalah penting ini untuk kerajaan dengar. Saya harap ini akan disampaikan kepada mereka yang tidak ada. Langkah ini dapat menyelamatkan berbilion-bilion dana negara dan wang rakyat. Kita mesti menitikberatkan laporan Auditor General yang tidak jemu-jemu membentangkan laporan supaya menjadi peringatan dan tindakan semua kita untuk menyelamatkan negara kita. Marilah kita menginsafi firman Allah SWT dalam surah Al-Isra' ayat 27, mafhumnya, "Sesungguhnya orang-orang yang boros itu adalah saudara-saudara syaitan". [Membaca sepotong ayat Al-Quran]. Saudara-saudara, sedang syaitan itu pula adalah makhluk yang sangat kufur kepada Tuhannya. Wang rakyat yang diselamatkan ini dapat dimanfaatkan untuk membiayai dasar-dasar demi membangunkan negara. Kita mahu sebuah kerajaan yang bertanggungjawab, telus, mengamalkan urus tadbir yang baik, peduli dan peka akan permasalahan rakyat. Tuan Chua Tian Chang @ Tian Chua [Batu]: Yang Berhormat Permatang Pauh. Sikit saja. Datuk Seri Dr. Wan Azizah binti Wan Ismail [Permatang Pauh]: Silakan Yang Berhormat Batu. Tuan Chua Tian Chang @ Tian Chua [Batu]: Saya ingin mendapat pembayangan Yang Berhormat Permatang Pauh yang lebih khusus sekali ialah kes-kes yang telah diambil oleh Mahkamah Antarabangsa yang seperti syarikat 1MDB dan juga Scorpene di mana Perancis telah indict Razak Baginda mengikut undang-undang kita, SPRM patut juga siasat jika ada kes-kes begitu. Ini membazirkan, melibatkan wang ringgit yang berbilion-bilion. Apa pandangan Yang Berhormat Permatang Pauh ke atas kes-kes yang tidak ditangani. Datuk Seri Dr. Wan Azizah binti Wan Ismail [Permatang Pauh]: Terima kasih Yang Berhormat Batu. Tuan Yang di-Pertua, memang betul. Saya mendapat surat jawapan daripada Bank Negara Malaysia bahawa pihak orang 1MDB telah dikenakan denda kompaun RM115.8 juta. Bukan 115 ringgit lapan kupang, RM115.8 juta. Jadi kalaulah kita hendak kan sekarang, walaupun saya melihat tadi bahawa Menteri telah menyatakan kes ini Attorney General akan buka sekali lagi tetapi mestilah dengan terus terang dan ketelusan dan niat untuk memperbaiki keadaan bukan untuk melindungi sesiapa pun dalam negara kita ini. Walaupun jawatan yang paling tertinggi. Tuan Yang di-Pertua, Yang Amat Berhormat Pekan begitu megah mengangkat Gagasan TN50 sedangkan kita ini masih ramai rakyat yang sengsara dengan kos sara hidup yang meningkat, gaji yang tidak setimpal dan kadar pengangguran yang semakin parah. Transformasi Nasional, transformasi hanyalah angan-angan jika perkara asas dalam pembinaan negara tidak diutamakan.